Laba diena,

Kviečiame Jus dalyvauti Švietimo ir mokslo ministerijos bei Ugdymo plėtotės centro rengiamose **kūrybinėse dirbtuvėse „Mokykla 2030“ Vilniuje 2018 m. gegužės 28 dieną**.

Kodėl svarbu, kad Jūs ateitumėte?

Mes norime išgirsti Jūsų nuomonę apie tai, ką reikia stiprinti, keisti ir tobulinti bei kiekvienam iš mūsų padaryti, kad ateities mokyklos vizija taptų realybe.

Sutikime, kad kiekvienas iš mūsų esame vienaip ar kitaip susiję su mokykla. Galbūt esame buvę mokiniai arba šiuo metu mokomės? Turime draugų, kurie dirba mokytojais? O gal mokykloje mokosi mūsų vaikai ar anūkai?

Pagalvoję, įsitikinsime, kad mes ir esame mokyklos bendruomenės nariai. Tie, kuriems rūpi, kokia mokykla yra, kuriems svarbu, kad ją baigtų brandūs, savarankiški, atsakingi, kritiškai mąstantys, save ir pasaulį kuriantys, pilietiški žmonės. Tikros asmenybės.

Kokia bus ateities mokykla, priklauso nuo kiekvieno iš mūsų. Jūsų nuomonės, siūlymai, įžvalgos ir kritika yra tai, ką norime ne tik išgirsti, bet ir panaudoti kartu kurdami ateities mokyklą.

Renginys vyks VGTU **„LinkMenų fabrike“** (Linkmenų g. 28, Vilnius).

Pradžia - 11:00 val.

Kviečiame Jus aktyviai dalyvauti ir [registruotis](https://docs.google.com/forms/d/e/1FAIpQLScBESwtYAWO-7hwelI1tyZtivxZQ55fTUgxQbLFyl0NxBvmQQ/viewform) **iki š. m. gegužės 25 d**.

Švietimo ir mokslo ministerija